شۆڕشی ١٨٤٨ی مەجارستان

شۆڕشی مەجارستان لە ساڵی ١٨٤٨، کە لە مەجارستان بە شۆڕشی ھەنگاری و جەنگی سەربەخۆیی ساڵی ١٨٤٨‒١٨٤٩ ناسراوە (بە مەجاری: 1848–49-es forradalom és szabadságharc) یەکێک بوو لە زۆرێک لە شۆڕشەکانی ١٨٤٨ و پەیوەندی ھەبوو بە شۆڕشەکانی ١٨٤٨ی ئیمپراتۆریەتیی نەمسا. ھەرچەندە شۆڕشەکە شکستی ھێنا، بەڵام یەکێکە لە ڕووداوە ھەرە گرنگەکانی مێژووی نوێی مەجارستان، کە بەردی بناغەی ناسنامەی نەتەوەیی مەجارستانی مۆدێرن پێکدەھێنێت. ساڵڕۆژی سەرھەڵدانی شۆڕش، ١٥ی ئازار، یەکێکە لە سێ جەژنە نیشتمانییەکانی مەجارستان.

لە نیسانی ساڵی ١٨٤٨دا مەجارستان بووە سێیەم وڵاتی کیشوەری ئەورووپا (دوای فەڕەنسا لە ساڵی ١٧٩١ و بەلجیکا لە ساڵی ١٨٣١) کە یاسایەکی دەرکرد بۆ جێبەجێکردنی ھەڵبژاردنی پەرلەمانی دیموکراسی. یاسای نوێی مافی دەنگدان (یاسای پێنجەمی ساڵی ١٨٤٨) پەرلەمانی فیۆداڵی کۆنی گۆڕی بۆ پەرلەمانێکی دیموکراسی. ئەم یاسایە لەو کاتەدا فراوانترین مافی دەنگدانی لە ئەورووپا پێشکەش دەکرد. یاساکانی مانگی نیسان ھەموو سودەکانی دەرەبەگەکانی مەجارستانی بە تەواوی سڕییەوە.

 سەرچاوەکان 

پۆل:شۆڕش
پۆل:شۆڕشەکان
پۆل:شەڕەکانی مەجارستان